**Møteutskrift av møte i Halsa menighetsråd**

# **Tid:** Torsdag 25.august 2022, kl 17.30

# **Sted:** Halsa Menighetssal

# **Tilstede:** Rolv Olsen, Beathe Iren Tømmerberg, Britt S Bakklund, Kjell-Petter Storvik, Willy Kildal, Inger-Marie Tärneberg

**Meldt forfall:** Marie A Storjord, Agnes Merete Solhaug, Ken Henry Solhaug

**Saker til behandling:**

**Sak 31/22 Godkjenning av innkalling og saksliste**

 Forslag til vedtak: Innkalling og saksliste godkjennes

*Vedtak: Innkalling og saksliste godkjennes med kommentar om at det ikke har blitt sendt ut innkalling til varamedlemmer for de som ikke kommer. Det er ønsket bedre rutiner for å kalle inn varamedlemmer. Kan bli kort varsel når folk svarer seint eller ikke hører av seg i det hele tatt.*

**Sak 32/22 Godkjenning av protokoll fra 09.juni 2022**

Forslag til vedtak: Protokoll fra 09.juni 2022 godkjennes

*Vedtak: Protokoll fra 09.juni 2022 godkjennes. Rettelse til sak 30/22, punkt 2 -Det er Fellesrådet som har ansvar for drift og vedlikehold av kirkebygget, og det er de som skal ta avgjørelsen om bjørkene.*

**Sak 33/22 Evaluering av 50-årskonfirmantmarkering**

Det var ikke så mange som kom, men arrangementet fungerte fint. Willy har fått tilbakemeldinger på at de som var med, var fornøyde.Vi er enige om å bruke samme oppskrift neste år. Inger lager en mal og legger med som bilag til referatet**.**

**Sak 34/22 Gudstjenestelisten for høsten 2022**

Prestesituasjonen i Meløy: Ikke fått noen ny prest. Neste år må vi utgå fra at vi har bare en prest og eventuelt redusere antall gudstjenester. Rolv foreslår å kutte to gudstjenester her i Halsa Menighet nå i høst: 2. oktober, Åmnes utgår. Første juledag utgår, få kommer, og det er gudstjeneste i Osa Frikirke. Forslaget blir vedtatt. Det blir kuttet noen i Nordbygda også – det er der vakansen er.

Endring i kollekt den 18.september – går til Halsa Menighets Barne -og ungdomsarbeid ettersom Barnekoret ikke er fungerende lenger. Kirkekaffe i høst: MR ordner med kaffe, vi kan ikke regne med at Kirkeforeningen kan stille opp – de begynner å bli gamle. Den 18.september ordner Beathe med noen som kan stå for kirkekaffen. Den 6.november ordner Britt og Inger med kaffe.

**Sak 35/22 Bispevisitas i Meløy**

Rolv orienterer: Kontorvisitas - Biskopen er sykemeldt så prosten i Salten er fungerende biskop. Start mandag 26.september – Ørnes. Tirsdag: Halsa og Engavågen, gudstjeneste kl 09.00 i Halsa kirke – besøk på ulike arbeidsplasser – middag. Onsdag: Nordbygda – menighetsråd og fellesråd, kommunestyre og formannskap, middag på Glomstua. Torsdag: Glomfjord – reiser bort torsdag ettermiddag og kommer tilbake til gudstjenesten den 2.oktober i Fore kirke. Program kommer etter hvert.

**Sak 36/22 Møteplan for Menighetsrådet for høsten 22**

Torsdag: 22.september. Torsdag 13.oktober. Torsdag 24.november. Vi fortsetter med tidspunktet 17.30. Hvis vi ser at det blir behov for møte i desember, bestemmer vi dato i november.

**Sak 37/22 Eventuelt**

1. Beathe påpekte viktigheten av å ha møter i forkant av store evenement, som 50-årskonfirmantmarkeringer og gudstjenester i Signehågen. Britt foreslo at man kan lage liste over hvem som skal gjøre hva. Nå har vi liste på hvem som er tekstlesere, men vi kan i forkant bestemme hvem som skal gjøre hva og hvis noen er forhindret, er det deres ansvar å skaffe en erstatter.
2. Forslag at konfirmantene har på seg kappene i Lysmessen og når de er med som ministranter for å gjøre det mere høytidelig.

**Willy Kildal Inger-Marie Tärneberg**

**Leder Sekretær**

**50-års konfirmantmarkering**

* Begynn planleggingen i god tid – det tar tid å finne adresser.
* Vi kan be Sissel på Kirkekontoret om liste over konfirmantene
* Ta frem adresser/telefonnummer
* Vi inviterer konfirmanter med partner
* Send ut invitasjonene i god tid og be om tilbakemelding på at de er mottatt
* Sett dato for påmelding og når vi har fått svar sender vi ut program for dagen
* Meny de siste årene har vært avkokt laks med rømmedressing, potet og agurksalat Vi har ikke hatt dessert, men har servert kaker til kaffen – vi har hatt tre forskjellige kaker.
* Laksen har vi bestilt på Nova Sea, og Nordtun har laget middagen. MR bruker å hente maten på Nordtun. Kakene har medlemmer i MR laget.
* Vi bruker Menighetssalen og dekker bordet kvelden før gudstjenesten. Maten serveres ca en halv time etter gudstjenesten. Presten og hans kone bruker å delta, samt kantoren.
* Det er selvservering – både middag og kaffe/kaker.
* Under Gudstjenesten deler MR ut roser til konfirmantene som blir oppropt og kommer frem og tar imot. Det tennes lys for de som har gått bort. Fotografering etter Gudstjenesten.